ZIGA พุ่งแรง 9% นิวไฮรอบ 2 ปี ลุ้นกำไรปี 63 โตทะลัก 232% แนะซื้อเป้า 4.30 บ.
ZIGA พุ่งแรง 9% นิวไฮรอบ 2 ปี ลุ้นกำไรปี 63 โตทะลัก 232% แนะซื้อเป้า 4.30 บ.
25 ม.ค. 2564

ผู้สื่อข่าวรายงานว่า บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 16.23 น. อยู่ที่ 3.68 บาท บวก 0.30 บาท หรือ 8.88% สูงสุด ด้วยมูลค่าซื้อขาย 53.80 ล้านบาท ราคาหุ้นวิ่งแรงในรอบ 2 ปี 3 เดือน โดยนับตั้งแต่หุ้นยืนที่ระดับ 2 ต.ค.61

บล.ฟินันเซีย ไซรัส ระบุในบทวิเคราะห์ แนะนำ “ซื้อ” ZIGA ราคาเป้าหมาย 4.30 บาท โดยราคาสินแร่เหล็กในตลาดล่วงหน้าของจีน (Dalian Exchange) แม้จะพักฐานหลังจากที่ปรับขึ้นไปแรงมาก แต่ยังอยู่ในระดับสูงและเพิ่มขึ้น 19% MTD เป็นบวกต่อมาร์จิ้นของ ZIGA
แม้จำนวนวันทำงานในไตรมาส 4/63 จะน้อยแต่คาดกำไรจะยังน่าประทับใจ 38 ล้านบาท ลดลง 8% เมื่อเทียบจากไตรมาสก่อน แตะเพิ่มขึ้น 1,178% เมื่อเทียบจากปีก่อน ทำให้กำไรทั้งปี 2563 เพิ่มขึ้น 232% เมื่อเทียบจากปีก่อน และโตต่อ 26% เมื่อเทียบจากปีก่อนในปี 2564 จากการขยายช่องทางขายปลีกและ online รวมถึงเร่งขายสาขา